# Politika privatnosti

Osnovna škola Vladimira Vidrića, Kutina

Sjedište Školska 2, 44320 Kutina

OIB 82027836579

Telefon 044 682 326

Mail adresa : [skola@os-vvidrica-kt.skole.hr](mailto:skola@os-vvidrica-kt.skole.hr)

Web stranica : www. [os-vvidrica-kt.skole.hr](mailto:skola@os-vvidrica-kt.skole.hr)

Ovom Politikom privatnosti Osnovna škola Vladimira Vidrića, Kutina ispitanicima pruža informacije o svrhama i pravnim osnovama obrade osobnih podataka, podatke o službeniku za zaštitu osobnih podataka, legitimnim interesima Osnovne škole Vladimira Vidrića, Kutina kao voditelja obrade ili treće strane, primatelje ili kategorije primatelja osobnih podataka, činjenicu je li Osnovna škola Vladimira Vidrića, Kutina kao voditelj obrade namjerava osobne podatke prenijeti trećoj zemlji ili međunarodnoj organizaciji, prikladne ili druge odgovarajuće mjere zaštite i sigurnost osobnih podataka, razdoblje pohrane odnosno kriterije kojima se utvrđuje to razdoblje te prava ispitanika.

**PODACI O SLUŽBENIKU ZA ZAŠTITU OSOBNIH PODATAKA**

**Ime i prezime : Marijana Fišter Ljevar**

**Mail adresa:** [marijana.fister@skole.hr](mailto:marijana.fister@skole.hr)

**Telefon 044/682 326**

**SVRHA I PRAVNI TEMELJI ZA OBRADU OSOBNIH PODATAKA**

**1. Obrada osobnih podataka na temelju pravnih obveza Osnovne škole Vladimira Vidrića, Kutina kao voditelja obrade u smislu članka 6. stavak 1. točke c) Uredbe (EU) 2016/679 Europskog Parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ** (dalje u tekstu: Opća uredba)

Većina osobnih podataka koje obrađuje Osnovna škola Vladimira Vidrića, Kutina temelji se na zakonskoj obvezi.

Obrađujemo osobne podatke učenika i njihovih roditelja odnosno skrbnika, zaposlenika i kandidata za zasnivanje radnog odnosa, članova Školskog odbora, članova Vijeća roditelja i drugih tijela Osnovne škole Vladimira Vidrića, Kutina i drugih osoba s kojima Osnovna škola Vladimira Vidrića, Kutina surađuje ili koji borave u prostorijama Osnovne škole Vladimira Vidrića, Kutina odnosno koji se na drugi način smatraju ispitanicima u smislu Opće uredbe.

Obrada osobnih podataka učenika i njihovih roditelja odnosno skrbnika temelji se na Zakonu o odgoju i obrazovanju u osnovnoj i srednjoj školi, Pravilniku o pedagoškoj dokumentaciji i evidenciji te javnim ispravama u školskim ustanovama, Pravilniku o kriterijima za izricanje pedagoških mjera i drugim propisima koje je Osnovna škola Vladimira Vidrića, Kutina obvezna primjenjivati.

Obrada osobnih podataka zaposlenika i kandidata za zasnivanje radnih odnosa temelji se na odredbama Zakona o odgoju i obrazovanju u osnovnoj i srednjoj školi, Zakonu o radu, Pravilniku o postupku i zapošljavanju te procjeni i vrednovanju kandidata za zapošljavanje, Pravilniku o radu Osnovne škole Vladimira Vidrića, Kutina te drugim propisima koje Osnovna škola Vladimira Vidrića, Kutina primjenjuje.

Obrada osobnih podataka članova Školskog odbora, članova Vijeća roditelja i članova drugih tijela Osnovne škole Vladimira Vidrića, Kutina temelji se na odredbama Zakona o odgoju i obrazovanju u osnovnoj i srednjoj školi i drugih propisa.

Obrada osobnih podataka drugih osoba s kojima Osnovna škola Vladimira Vidrića, Kutina surađuje odnosno koji borave u Osnovnoj školi Vladimira Vidrića, Kutina temelji se na propisu odnosno pravnoj osnovi temeljem koje se obavlja suradnja odnosno potreba prikupljanja i obrade podataka temeljem propisa odnosno pravne osnove boravka osobe u Osnovnoj školi Vladimira Vidrića, Kutina.

**2. Obrada osobnih podataka na temelju privole odnosno suglasnosti ispitanika u smislu članka 6. stavak 1. točke a) Opće uredbe**

U svim slučajevima kada ne postoji druga pravna osnova za obradu osobnih podataka od ispitanika se traži privola odnosno suglasnost za obradu osobnih podataka. Privola odnosno suglasnost može biti za jedan slučaj ili za određeno vremensko razdoblje koje je konkretno navedeno. Danu privolu odnosno suglasnost ispitanik može u svakom trenutku opozvati.

**3. Obrada osobnih podataka na temelju nužnosti za sklapanje i izvršavanje ugovora u smislu članka 6. stavak. 1. točke b) Opće uredbe**

Osobni podaci obrađuju se vezano uz primjenu, sklapanje i izvršavanje ugovora te obveze koje iz njih proizlaze. Ugovori se sklapaju u skladu s odredbama Zakona o javnoj nabavi , Zakonu o obveznim odnosima ili drugim propisima.

**4. Obrada osobnih podataka na temelju nužnosti za izvršavanje zadaće u javnom interesu ili izvršavanja službenih ovlasti voditelja obrade u smislu članka 6. stavak 1. točke e) Opće uredbe**

U ovom slučaju obrada osobnih podataka provodi se kada je takva obrada nužna za izvršavanje javnih ovlasti ili obveza koje se provode u javnom interesu.

**5. Obrada osobnih podataka na temelju legitimnog interesa Osnovne škole Vladimira Vidrića, Kutina u smislu članka 6. stavak 1. točke f) Opće uredbe**

**Sustav videonazdora**

Svrha obrade: zaštita sigurnosti učenika, zaposlenika i svih drugih osoba koje se nađu u prostorima Škole i sprečavanje protupravnih radnji usmjerenih prema školskoj imovini (krađe, oštećenje, uništenja i sl.).

Snimke koje su snimljene sustavom video nadzora mogu se isključivo koristiti za navedeno.

Sustavom video nadzora su obuhvaćeni sva ulazna i izlazna vrata u Školu, hodnici u školskoj zgradi u prizemlju i na katovima i stubišta.

Sustavom videonadzora nisu obuhvaćeni ured ravnateljice, ured tajništva, ured računovodstva, školska zbornica, uredi stručnih suradnika, školska knjižnica, učionice, sportska dvorana, učiteljski kabineti, svlačionice za učenike, alatnica, prostor za pomoćno tehničko-osoblje, školska kuhinja sa blagavaonicom i sanitarni prostori.

Prije ulaska u perimetar snimanja istaknuta je obavijest da je objekt pod videonadzorom.

Snimke videonazdora dostavljaju se na zahtjev nadležnih tijela (policija, sud i sl. ) temeljem posebnih propisa ako je to potrebno za provođenje postupka.

Čuvanje snimke video nadzora je najduže dvadeset dana od dana nastanka, a nakon navedenog roka snimke se trajno brišu.

U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podaci čuvaju duže od vremena navedenog vremena, najduže šest mjeseci, odnosno iznimno duže ako su potrebne kao dokaz u sudskom, upravnom, arbitražnom ili drugom postupku.

**Službena internetska stranica Osnovne škole Vladimira Vidrića, Kutina**

Na službenoj internetskoj stranici **Osnovne škole Vladimira Vidrića, Kutina** <http://www.os-vvidrica-kt.skole.hr/skola/informacije> **objavljeni su podaci o zaštiti osobnih podataka, Politika privatnosti, Odluka o imenovanju službenika za zaštitu osobnih podataka, Pravilnik o zaštiti osobnih podataka i Pravilnik o sustavu videonadzora.**

**PRAVA ISPITANIKA U VEZI OBRADE OSOBNIH PODATAKA**

##### Pravo na pristup osobnim podacima i informacijama

##### Imate pravo na pristup svojim osobnim podacima koje obrađujemo i možete zatražiti informacije o pravnom temelju i svrsi obrade, o vrsti odnosno kategorijama osobnih podataka koje obrađujemo. Imate pravo na uvid u svoje osobne podatke, pravo na podatke o primateljima ili kategorijama primatelja i predviđenom razdoblju pohrane osobnih podataka. Pravo na pristup osobnim podacima može biti ograničen samo u slučajevima propisanim pravom Unije ili nacionalnim zakonodavstvom ili ako se takvim ograničenjem poštuju temeljna prava i slobode drugih.

##### Pravo na ispravak osobnih podataka

Imate pravo na ispravak osobnih podataka ako nisu točni, potpuni ili ažurni. Za ispravak osobnih podataka potrebno je podnijeti pisani zahtjev u kojemu trebate navesti što nije valjano i dostaviti potrebne dokaze odnosno dokumentaciju.

##### Pravo na brisanje, osim za iznimke vezane prema članku 17. stavkom 3. Opće uredbe

Pravo na brisanje možete ostvariti u sljedećim slučajevima:

* Ako osobni podaci više nisu nužni u odnosu na svrhu prikupljanja ili obrade
* Ako je povučena privola odnosno suglasnost a ne postoji druga pravna osnova
* Ako je uložen prigovor na obradu prema članku 21. stavku 1. Opće uredbe
* Ako su osobni podaci nezakonito obrađeni
* Ako se osobni podaci moraju brisati zbog pravne obveze prava Unije ili nacionalnog zakonodavstva
* Ako su osobni podaci prikupljeni u vezi s ponudom usluga informacijskog društva iz članka 8. stavka 1. Opće uredbe

Iznimke prema članku 17. stavku 3. Opće uredbe

* Radi ostvarivanja prava na slobodu izražavanja i informiranja
* Radi poštovanja pravne obveze kojom se zahtijeva obrada u pravu Unije ili pravu kojem podliježe Osnovna škola Vladimira Vidrića, Kutina kao voditelj obrade ili za izvršavanje poslova od javnog interesa ili izvršavanju službene ovlasti Osnovne škole Vladimira Vidrića, Kutina kao voditelja obrade;
* U svrhu arhiviranja u javnom interesu, znanstvenog ili povijesnog istraživanja ili u statističke svrhe u skladu s člankom 89. stavkom 1. Opće uredbe
* Radi postavljanja, ostvarivanja ili obrane pravnih zahtjeva

##### Pravo na ograničavanje obrade osobnih podataka

Imate pravo na ograničenje obrade ako:

* Ako osporavate točnost osobnih podataka, na razdoblje kojim se Osnovnoj školi Vladimira Vidrića, Kutina kao voditelju obrade omogućuje provjera točnosti osobnih podataka
* Ako je obrada nezakonita, a protivite se brisanju
* Ako Osnovna škola Vladimira Vidrića, Kutina kao voditelj obrade više ne treba Vaše osobne podatke, a tražili ste ih radi postavljanja, ostvarivanja ili obrane pravnih zahtjeva
* Ako ste uložili prigovor na obradu osobnih podataka prema članku 21. stavku 1. Opće uredbe

##### Pravo na prigovor

##### Pravo na prigovor možete podnijeti ako obrađujemo Vaše osobne podatke u svrhu izvršavanja poslova od javnog interesa, pri izvršavanju službenih ovlasti ili ako se prilikom obrade pozivamo na naše legitimne interese.

Za ostvarivanje svojih prava možete nam se obratiti pisanim putem ili putem elektroničke pošte koristeći naše kontakt podatke koji su navedeni na sljedećoj poveznici <http://os-vvidrica-kt.skole.hr/o_nama>

**DAVANJE NA KORIŠTENJE OSOBNIH PODATAKA**

U skladu s propisanim zakonskim obvezama Osnovna škola Vladimira Vidrića, Kutina obvezna je proslijediti osobne podatke drugim pravnim osobama (primateljima) kao npr. Ministarstvu znanosti i obrazovanja, osnivaču, prosvjetnoj inspekciji, lokalnoj i područnoj upravi i samoupravi te drugoj školskoj ustanovi temeljem njihovog zahtjeva, Hrvatskom zavodu za zapošljavanje, Poreznoj upravi, Hrvatskom zavodu za mirovinsko osiguranje i sl.

U skladu s potrebama provedbe posebnih propisa te u vezi potrebe provedbe određenog postupka ( sudskog, upravnog, poreznog ) prema potrebi i na traženje nadležnih tijela ( policija, sud i sl.) biti će omogućen uvid u dokumente i akte te videozapise ako je to nužno za provođenje istrage i postupka temeljem posebnih propisa.

U određenim slučajevima i pravnoj obvezi koja proizlazi iz nacionalnih propisa ili propisa

Europske unije imamo obvezu proslijediti određene osobne podatake, a obradom osobnih podataka može biti obuhvaćen i međunarodni prijenos istih.

Osnovna škola Vladimira Vidrića, Kutina može osobne podatke proslijediti pružateljima usluga koji djeluju kao izvršitelji obrade. S navedenim izvršiteljima obrade sklapaju se ugovori u kojima je detaljno propisano postupanje s osobnim podacima, stoga isti nisu u mogućnosti bez naloga odnosno odobrenja Osnovne škole Vladimira Vidrića, Kutina obrađivati proslijeđene osobne podatke niti ih dostavljati trećim stranama.

**SIGURNOST OSOBNIH PODATAKA**

Prikupljamo i obrađujemo osobne podatke na način kojim se osigurava odgovarajuća sigurnost i povjerljivost u njihovoj obradi  te omogućavanje učinkovite primjene načela zaštite podataka, smanjenje količine podataka, opseg njihove obrade, razdoblje pohrane i njihovu dostupnost.

Poduzimamo sve odgovarajuće tehničke i organizacijske mjere zaštite kako bi spriječili slučajno ili nezakonito uništavanje, gubitak, izmjene, neovlašteno korištenje, otkrivanje, uvid ili pristup podatcima.

Svi zaposlenici Osnovne škole Vladimira Vidrića, Kutina i članovi tijela upravljanja i stručnih i drugih tijela Osnovne škole Vladimira Vidrića, Kutina obvezuju se na čuvanje osobnih podataka potpisivanjem izjave o povjerljivosti.

Ravnateljica i svi zaposlenici obvezni su kao profesionalnu tajnu odnosno kao drugu odgovarajuću vrstu tajne, sukladno zakonu kojim se uređuje tajnost podataka, čuvati sve osobne i druge povjerljive podatke koje saznaju u obavljanju svojih dužnosti. Navedena obveza traje i nakon prestanka obavljanja dužnosti ravnatelja/ice odnosno nakon prestanka radnog odnosa.

**VREMENSKO RAZDOBLJE ČUVANJA OSOBNIH PODATAKA**

Sve osobne podatke obrađujemo dok se ne ispuni svrha obrade u skladu sa zakonskim i drugim propisima.

Nakon prestanka svrhe u koju su prikupljeni, osobne podatke ne koristimo niti obrađujemo, a oni ostaju u našem sustavu pohrane i čuvamo ih u skladu s propisima o čuvanju dokumentarnog i arhivskog gradiva.

**KONTAKT INFORMACIJE**

Za sva pitanja vezana uz obradu osobnih podataka možete nam se obratiti pisanim putem ili putem ektroničke pošte koristeći naše kontakt podatke koji su navedeni na sljedećoj poveznici <http://os-vvidrica-kt.skole.hr/o_nama>

**PROMJENE POLITIKE PRIVATNOSTI**

Politiku privatnosti redovito ažuriramo te mijenjamo u slučaju potrebe promjene sadržaja.

O svim izmjenama i dopunama  biti ćete pravovremeno informirani putem naše internetske stranice u skladu s načelom transparentnosti.

C:\Documents and Settings\xp\Desktop\GRB RH.jpg

# REPUBLIKA HRVATSKA

# ŽUPANIJA SISAČKO-MOSLAVAČKA

# GRAD KUTINA

# OSNOVNA ŠKOLA VLADIMIRA VIDRIĆA

# K U T I N A

# KLASA: 009-01/22-01/01

# URBROJ: 2176-36/01-22-1

# Kutina, 14. veljača 2022 .

**AGENCIJA ZA ZAŠTITU OSOBNIH PODATAKA**

Predmet: Pružanja informacija ispistanicima vezano za obradu osobnih podataka

- informacije i dokaz – dostavlja se

Poštovani,

na temelju Vašeg dopisa (KLASA:042-03/21-01/120, URBROJ:567-12/04-21-02) od dana 15.12.2021. godine, a koji je dostavljen Osnovnoj školi Vladimira Vidrića, Kutina dana 20.12.2021. godine u vezi praćenja primjene Opće uredbe o zaštiti podataka (Narone novine, broj 42/18 dostavljamo Vam informacije o postupanju i dokaz.

Osnovna škola Vladimira Vidrića, Kutina ima besplatnu školsku web stranicu preko Hrvatske akademske i istraživačke mreže CARNET i ne prikuplja osobne podatke putem ,,kolačića", temeljem upute CARNET-a da obavijest o kolačićima treba biti postavljena u slučajevima kada se prikupljaju neki podaci za koje je nužna suglasnost korisnika. Prema obavijesti CARNET-a, školske web stranice koje ne prikupljaju takve podatke ne trebaju stavljati obavijest o kolačićima. Sukladno navedenom, administratori resursa nisu u mogućnosti samostalno postaviti skočne prozore za obavijesti o korištenju kolačića na CMS stranici škole.

Sukladno članku 13. Opće uredbe o zaštiti podataka, Osnovna škola Vladimira Vidrića, Kutina je izradila Politiku privatnosti koja ispitanicima pruža informacije o svrhama i pravnim osnovama obrade osobnih podataka, podatke o službeniku za zaštitu osobnih podataka, legitimnim interesima Škole kao voditelja obrade ili treće strane, primatelje ili kategorije primatelja osobnih podataka, činjenicu je li Škola kao voditelj obrade namjerava osobne podatke prenijeti trećoj zemlji ili međunarodnoj organizaciji, prikladne ili druge odgovarajuće mjere zaštite i sigurnost osobnih podataka, razdoblje pohrane odnosno kriterije kojima se utvrđuje to razdoblje te prava ispitanika. Politika privatnosti je javno dostupna svim ispitanicima na službenoj web stranici škole te vam dostavljamo poveznicu kao dokaz objave: http://www.os-vvidrica-kt.skole.hr/skola/informacije.

S poštovanjem.

Ravnateljica:

Snježana Coha, dipl.učitelj